Раслыйм
_____________________
 «Ватаным Татарстан» газетасы баш мөхәррире
И.Ф. Фазуллин

«Хезмәткә – хөрмәт»
 республика иҗат бәйгесен үткәрү турында
НИГЕЗЛӘМӘ

1. Гомуми нигезләмәләр
1.1. «Хезмәткә – хөрмәт» бәйгесе (алга таба – Бәйге) «Ватаным Татарстан» газетасы редакциясе (алга таба – Бәйгене оештыручы) тарафыннан, Татар телен һәм Татарстан Республикасында яшәүче халыклар вәкилләренең туган телләрен саклау, үстерү мәсьәләләре буенча Татарстан Республикасы Рәисе каршындагы комиссия ярдәмендә, Татарстан Республикасы территориясендә үткәрелә.
1.2. Бу Нигезләмәдә Бәйгене үткәрү кагыйдәләре, шул исәптән анда катнашу, җиңүчеләрне билгеләү шартлары, бүләкләр һәм аларны тапшыру тәртибе турында мәгълүматлар күрсәтелгән.
1.3. Бәйгене үткәрү турында мәгълүматлар, Бәйге материаллары, җиңүчеләрнең исемнәре «Ватаным Татарстан» газетасында басылып чыга һәм www.vatantat.ru сайтына урнаштырыла.
2. Бәйгене үткәрү сроклары
2.1. Бәйге 2026 елның 3 августыннан 2026 елның 31 декабренә кадәр үткәрелә. Эшләр 2026 елның 1 ноябренә кадәр кабул ителә.
2.2. Бәйгегә йомгак ясау вакыты – 2026 елның 1–15 декабре аралыгында. Җиңүчеләр исемнәрен «Ватаным Татарстан» газетасында бастырып чыгару һәм www.vatantat.ru сайтына урнаштыру вакыты – 2026 елның 15 декабренә кадәр.
2.3. Бүләкләү вакыты – 2026 елның 15 декабренә кадәр. Бүләкләү урыны, датасы һәм вакыты турында өстәмә хәбәр ителәчәк.
3. Бәйгенең максатлары һәм бурычлары
3.1. Бәйге үткәрүнең максатлары булып тора:
– традицион рухи-әхлакый кыйммәтләрне һәм ватанпәрвәрлекне үстерү;
– хезмәт геройларын таныту һәм данлау;
– тарих белән кызыксынуны көчәйтү;
– Татарстан Республикасы дәүләт телләрен саклау һәм үстерү.
3.2. Бәйгенең төп бурычлары:
– тарихи хәтерне саклауга ярдәм итү;
– Бөек Ватан сугышыннан соңгы елларда авыл һәм шәһәрләрне торгызуга өлеш керткән, авыл хуҗалыгын күтәргән, шәһәрләр, завод-фабрикалар төзелешендә катнашкан, мактаулы исемнәргә лаек булган хезмәт батырларының исемнәрен мәңгеләштерү;
– авыл, район үзәкләре, шәһәрләрдәге сугыш һәм тыл батырлары хөрмәтенә куелган һәйкәл, истәлек тактасы, аның исеме белән аталган урам, завод-фабрика, уку йорты һ.б. тарихын барлау;
– кече Ватаныбыз тарихындагы героик сәхифәләр белән кызыксынуны көчәйтү;
– хезмәт батырларына игътибарны арттыру.
4. Бәйге номинацияләре
Бәйге түбәндәге номинацияләр буенча үткәрелә:
Фидакарьләр эзеннән
Бөек Ватан сугышыннан соңгы елларда авыл һәм шәһәрләрне торгызуга өлеш керткән, авыл хуҗалыгын күтәргән, шәһәрләр, завод-фабрикалар төзелешендә катнашкан, мактаулы исемнәргә лаек булган хезмәт батырлары турында язмалар кабул ителә. Үзешчәннәр һәм профессионаллар аерым бәяләнә. 
Җуелмас исемнәр
Авыл, район үзәкләре, шәһәрләрдәге сугыш һәм тыл батырлары хөрмәтенә куелган һәйкәл, истәлек тактасы, аның исеме белән аталган урам, завод-фабрика, уку йорты һ.б. тарихы. Үзешчәннәр һәм профессионаллар аерым бәяләнә.
5. Бәйгедә катнашу кагыйдәләре
5.1. Бәйгедә катнашуга Татарстан территориясендә яшәүчеләр, шул исәптән, журналистлар (хәзерге вакытта массакүләм мәгълүмат чараларында эшләүче профессионаллар, шулай ук лаеклы ялдагы журналистлар), язучылар кертелә. Бәйгене оештыручылар катнаша алмый. 
5.2. Бәйгедә катнашучы 2026 елның икенче яртыеллыгына яки 2027 елның беренче яртыеллыгына «Ватаным Татарстан» газетасына (индекслары: П2409 яки П2435) язылырга тиеш. Бәйгегә заявка белән бергә квитанция күчермәсен дә җибәрергә кирәк.
5.3. Бер Катнашучы Бәйгенең бер номинациясенә бер генә заявка бирергә мөмкин. Берничә номинациядә катнашырга ярый, әмма бер үк хезмәт төрле номинацияләргә тапшырыла алмый.
5.4. Бәйгедә катнашу өчен мәкалә, очерк, репортаж, интервью, эссе җибәрергә кирәк. Эшләр фәкать татар телендә генә кабул ителә. Хезмәтләр башка массакүләм мәгълүмат чараларыннан, сайтлардан, социаль челтәрләрдән һәм башка мәйданчыклардан күчерелмәгән булырга тиеш.
5.5. Хезмәтнең күләме А4 форматындагы 3 биттән артмаска тиеш. Шрифты – Times New Roman, кегль – 14, юл арасы – 1,5. Шулай ук А4 форматындагы 4 биттән артмаган кулъязмалар да кабул ителә. Бәйгедә катнашучыларның үз хезмәтләрен фотосурәтләр белән баетуы хуплана. Фотосурәтләр булмаганда, редакция газетадагы һәм сайттагы язмаларга иллюстрация сыйфатында ниндидер (абстракт) фотолар куллануга хокуклы. 
5.6. Бәйгегә язмаларын җибәргәндә, катнашучылар Бәйге номинациясен, үзләренең фамилиясен, исемен, атасының исемен (тулысынча), яшен, адресын, элемтәгә керү өчен телефонын күрсәтергә һәм Персональ мәгълүматларны эшкәртүгә ризалык кәгазен (Нигезләмәгә 1 нче кушымта) тутырырга тиеш. 
5.7. Хезмәтләр кабул ителә:
– почта аша: 420066, Татарстан Республикасы, Казан ш., Декабристлар ур., 2 й., «Ватаным Татарстан» газетасы редакциясе;
– редакциянең урнашу урынында: Татарстан Республикасы, Казан ш., Декабристлар ур., 2 й., 10 кат;
– электрон адреска: hezmet_vt@vatantat.ru («Хезмәткә – хөрмәт» бәйгесенә» дип язарга).
Барлык сораулар буенча +7 (917) 927-00-40 телефоны аша мөрәҗәгать итәргә мөмкин.
6. Бәйгегә йомгак ясау һәм җиңүчеләрне билгеләү
6.1. Җиңүчеләрне билгеләү өчен, Оештыручыдан, Татар телен һәм Татарстан Республикасында яшәүче халыклар вәкилләренең туган телләрен саклау, үстерү мәсьәләләре буенча Татарстан Республикасы Рәисе каршындагы комиссия вәкилләреннән торган биш кешелек жюри булдырыла. Җиңүчеләрне билгеләгәндә иҗадилык, язу стиле, Бәйге темасын ни дәрәҗәдә ачу исәпкә алына. Жюри әгъзалары күмәк рәвештә карар кабул итә. Жюри кайбер Бүләкләрне бирмичә калдыруга яки Бүләкләрне билгеләү буенча башка карар кабул итүгә хокуклы. Хезмәтләр рецензияләнми һәм авторларына кире кайтарылмый. Жюри әгъзалары үзләренең хезмәтен түләүсез башкара. Бәйге хезмәтләрен бәяләүдә түбәндәге критерийлар кулланыла: язу үзенчәлеге (0–5 балл); язманың күчерелмәгән булуы (0–5 балл); тел байлыгы (0–5 балл); укучыны фактларга җәлеп итү осталыгы (0–5 балл). Һәр хезмәт буенча барлык жюри әгъзаларының бәяләмәләре нигезендә баллар суммасы исәпләп чыгарыла.
6.2. Бәйгене үткәрү тәртибенә һәм аның йомгакларына шикаять белдерү күздә тотылмый.
Бәйгене оештыручы бу Нигезләмә шартларына туры килмәгән хезмәтләрне кире боруга хокуклы.
6.3. Бәйгегә бер генә заявка тапшырылса яки бер заявка да тапшырылмаса, Бәйге узмады, дип таныла.
6.4. Жюри эше утырышлар уздыру нигезендә башкарыла. Жюри әгъзаларының кимендә яртысы катнашкан очракта, утырыш узды, дип санала. Жюри эшенә жюри рәисе җитәкчелек итә. Жюри рәисе булмаганда, рәис вазыйфалары жюриның бер әгъзасына йөкләнә. Жюри әгъзалары, бу Нигезләмәнең 7.1 пунктында билгеләнгән бәйге хезмәтләрен бәяләү критерийлары нигезендә, катнашучылар тапшырган хезмәтләрне бәяли. Һәр критерий буенча баллар күләме 5 баллы шкала (0–5) нигезендә билгеләнә.
6.5 Жюри һәрбер критерий буенча баллар суммасы нигезендә һәр номинациядә Бәйгедә катнашучылар рейтингын төзи. Жюри рейтинг нигезендә һәр номинация буенча Бәйгедә җиңүчеләр исемлеген булдыра.
6.6. Бер номинация буенча бер генә заявка тапшырылган яки бер заявка да тапшырылмаган, яисә тапшырылган заявкаларның берсе дә Бәйге шартларына туры килмәгән һәм шуңа күрә номинациядә җиңүче билгеләнмәгән очракларда, бу номинациядә Бәйге, узмады, дип таныла,  ә бу номинациягә каралган акча Оештыручыда кала.
6.7. Номинациядә баллар бертигез булган очракта, жюри ике яки берничә катнашучыга призлы урын билгели. Шул ук вакытта Оештыручы номинациядә призлы урын өчен каралган акчаны шушы катнашучыларга тигез өлешкә бүлеп бирә.
6.8. Жюри утырыш йомгаклары буенча беркетмә рәсмиләштерә. Аңа утырышта катнашкан жюри әгъзалары кул куя һәм жюри рәисе раслый.
7. Бәйгенең приз фонды
«Фидакарьләр эзеннән» номинациясе
Үзешчәннәр:
I урын – 50 мең сум,
II урын – 30 мең сум,
III урын – 20 мең сум,
Кызыксындыру бүләге – 10 мең сум.
Профессионаллар:
I урын – 50 мең сум,
II урын – 30 мең сум,
III урын – 20 мең сум,
Кызыксындыру бүләге – 10 мең сум. 
«Җуелмас исемнәр» номинациясе
Үзешчәннәр:
I урын – 50 мең сум,
II урын – 30 мең сум,
III урын – 20 мең сум,
Кызыксындыру бүләге – 10 мең сум.
Профессионаллар:
I урын – 50 мең сум,
II урын – 30 мең сум,
III урын – 20 мең сум,
Кызыксындыру бүләге – 10 мең сум.
8. Аерым шартлары
8.1. Конкурста катнашучылар үзләренең катнашуы белән үз материалларын, шул исәптән фото һәм видео материалларын www.vatantat.ru сайтына урнаштыруга ризалык бирә һәм моның өчен түләү таләп итми.
8.2. Җиңүчеләр, өстәмә түләү алмыйча гына, интервью бирүдә, фото һәм видеога төшүдә, Бәйгегә бәйле башка чараларда катнашуга һәм Бәйге турында реклама мәгълүматын таратканда үзләренең исеме, фамилиясеннән, Бәйгедә катнашуга бәйле рәвештә эшләнгән материалларыннан Оештыручыга бушлай файдалану хокукы бирүгә бурычлы. Мондый материалларга барлык хокуклар Оештыручыга карый.
8.3. Бәйгедә катнашучы Оештыручыга тапшырылган барлык мәгълүматларның һәм  документларының тулылыгы һәм дөреслеге өчен шәхсән җавап бирә. Бәйгегә хезмәтләр тәкъдим итүчеләр кемнәрнеңдер авторлык хокукларын үтәмәгән өчен закон нигезендә җавап бирә.
8.4. Оештыручы хокуклы:
– Катнашучылар белән хат алышмауга яки башкача элемтәгә кермәүгә, бу Нигезләмәдә һәм гамәлдәге РФ законында күздә тотылган очраклардан тыш, шулай ук бәхәсле хәлләр килеп туганда;
– хезмәтләр тапшыру өчен билгеләнгән вакытның беренче яртысы дәвамында Бәйгене юкка чыгаруга яки бу Нигезләмәгә үзгәрешләр кертүгә. Катнашучыларга бу хакта «Ватаным Татарстан» газетасында һәм www.vatantat.ru сайтында мәгълүмат урнаштыру юлы белән хәбәр ителә.
8.5. Бәйгенең максатлары һәм бурычларыннан тыш, барлык шартларына үзгәрешләр кертергә мөмкин.
8.6. Катнашучылар Бәйгедә катнашуга бәйле барлык чыгымнарны (почта, командировка чыгымнары һ.б.) мөстәкыйль түли.